作者：杨樵云
词牌/韵律：小楼连苑・水龙吟

paragraphs: 一枝斜堕墙腰，向人颤袅如相媚。
是谁翦取，断云零玉，轻轻妆缀。
不是幽人，如何能到，水边沙际。
又匆匆过了，春风半面，尽长把、重门闭。
只管相思成梦，道无情、又关乡意。
苍苔半亩，如今已是，鹿胎田地。
甚欲追陪，却嫌花下，翠环解语。
待何时月转，幽房醉了，不教归去。